
ВЫШЭЙШЫ ЕЎРАЗІЙСКІ ЭКАНАМІЧНЫ САВЕТ



[bookmark: _Hlk210122354]РАШЭННЕ

	«21» снежня 2025 г.
	         № 17
	              г. Санкт-Пецярбург




Аб парадку пералічэння сум увазных мытных, спецыяльных, антыдэмпінгавых і кампенсацыйных пошлін

З мэтай выканання абавязацельстваў у частцы, датычнай Пратакола аб парадку залічэння і размеркавання сум увазных мытных пошлін (іншых пошлін, падаткаў і збораў, якія маюць эквівалентнае дзеянне), іх пералічэння ў даход бюджэтаў дзяржаў-членаў (дадатак № 5 да Дагавора аб Еўразійскім эканамічным саюзе ад 29 мая 2014 года (далей адпаведна – дадатак № 5 да Дагавора, Дагавор), і забеспячэння бесперапыннасці і бесперабойнасці ажыццяўлення разлікаў нацыянальнымі (цэнтральнымі) банкамі дзяржаў – членаў Еўразійскага эканамічнага саюза (далей – дзяржавы-члены) Вышэйшы Еўразійскі эканамічны савет вырашыў:
1. Устанавіць, што да ўступлення ў сілу Пратакола аб унясенні змяненняў у Дагавор, якія прадугледжваюць магчымасць пералічэння паміж дзяржавамі-членамі грашовых сродкаў (у доларах ЗША), указаных у абзацах першым і чацвёртым пункта 29 дадатку № 5 да Дагавора, у нацыянальнай валюце (нацыянальных валютах) дзяржаў-членаў, а таксама пасля ўступлення ў сілу ўказанага Пратакола і да дасягнення ўзаемнага ўзгаднення паміж нацыянальным (цэнтральным) банкам адной дзяржавы-члена і нацыянальным (цэнтральным) банкам іншай дзяржавы-члена (пры неабходнасці – з удзелам упаўнаважаных органаў гэтых дзяржаў-членаў) аб пералічэнні ўказаных сум у нацыянальнай валюце (нацыянальных валютах) дзяржаў-членаў прымяняецца парадак пералічэння сум увазных мытных, спецыяльных, антыдэмпінгавых і кампенсацыйных пошлін, указаны ў пункце 2 Рашэння Вышэйшага Еўразійскага эканамічнага савета ад 18 мая 2022 г. № 1.
Датай дасягнення ўзаемнага ўзгаднення лічыцца дата, указаная ў пісьмовай прапанове і ўзгодненая двума нацыянальнымі (цэнтральнымі) банкамі дзяржаў-членаў.
2. З мэтай захавання магчымасці правядзення з 1 чэрвеня 2026 г. разлікаў у рамках выканання сустрэчных абавязацельстваў па пералічэнні грашовых сродкаў у лік сум увазных мытных, спецыяльных, антыдэмпінгавых і кампенсацыйных пошлін у адпаведнасці з пунктам 1 гэтага Рашэння нацыянальным (цэнтральным) банкам дзяржаў-членаў забяспечыць (пры неабходнасці) заключэнне дадатковых пагадненняў да дагавораў карэспандэнцкага рахунку.
3. Гэта Рашэнне ўступае ў сілу з даты яго афіцыйнага апублікавання.

